CELEX: 62017CN0206
Language: hu
Date: 2017-04-21 00:00:00
Title: C-206/17. sz. ügy: A Bundesverwaltungsgericht (Németország) által 2017. április 21-én benyújtott előzetes döntéshozatal iránti kérelem – Heinrich Denker kontra Gemeinde Thedinghausen

31.7.2017   
            
            
               HU
            
            
               Az Európai Unió Hivatalos Lapja
            
            
               C 249/18
            
         A Bundesverwaltungsgericht (Németország) által 2017. április 21-én benyújtott előzetes döntéshozatal iránti kérelem – Heinrich Denker kontra Gemeinde Thedinghausen
   (C-206/17. sz. ügy)
   (2017/C 249/27)
   Az eljárás nyelve: német
   
      A kérdést előterjesztő bíróság
   
   Bundesverwaltungsgericht
   
      Az alapeljárás felei
   
   
      Kérelmező és felülvizsgálatot kérelmező fél: Heinrich Denker
   
      A kérelemre vonatkozó eljárásban és a felülvizsgálati eljárásban ellenérdekű fél: Gemeinde Thedinghausen
   
      Az eljárásban részt vesz: Vertreter des Bundesinteresses beim Bundesverwaltungsgericht
   
      Az előzetes döntéshozatalra előterjesztett kérdések
   
   Úgy kell-e értelmezni az egyes köz- és magánprojektek környezetre gyakorolt hatásainak vizsgálatairól szóló, 2011. december 13-i 2011/92/EU európai parlamenti és tanácsi irányelv (1) – környezeti hatásvizsgálatról szóló irányelv (a továbbiakban: környezeti hatásvizsgálatról szóló irányelv) 11. cikkét, hogy ezen rendelkezéssel ellentétes az olyan nemzeti szabályozás, amely önkormányzati rendelet keretében jelentéktelennek nyilvánít egy a nyilvánosságnak egy szabályozási terv elfogadására vonatkozó eljárásában történő részvétele esetében elkövetett jogsértést, ha e jogsértést a megfelelő tájékoztatás ellenére nem a terv nyilvánosságra hozatalát követő egy éven belül kifogásolták az önkormányzattal szemben, és a szabályozási tervre a környezeti hatásvizsgálatról szóló irányelvnek a nyilvánosság részvételéről szóló rendelkezései vonatkoznak?
   
      (1)  HL 2012. L 26., 1. o.